16.6.2022 г.
BG
3.2.4.
Официален вестник на Европейския съюз
L 161/111
Пропорционалност на помощта
132.
Държавната помощ трябва да бъде пропорционална на пазарната неефективност или на друга значима пречка, към която е насочена, за да се постигнат съответните цели на политиката.
Тя трябва да бъде разработена по разходно ефективен начин в съответствие с принципите на добро финансово управление.
Поради това, с цел дадена мярка за помощ за рисково финансиране да се счита за пропорционална, помощта трябва да бъде ограничена до строгия минимум, необходим за привличането на финансиране от пазара, за да бъде премахната пазарната неефективност или другата значима пречка, без да се пораждат неоснователни предимства.
133.
Като общо правило на равнището на крайните бенефициери помощта за рисково финансиране се счита за пропорционална, ако инвестицията в рисково финансиране за всеки допустим бенефициер не надвишава тавана, определен в член 21 от Общия регламент за групово освобождаване, и отговаря на условията, определени в настоящия раздел.
За мерки за рисково финансиране, при които инвестицията в рисково финансиране за всеки допустим бенефициер надвишава тавана, определен в Общия регламент за групово освобождаване, по-големите инвестиции в рисково финансиране за всеки бенефициер трябва също да бъдат съизмерими с големината на недостига на финансиране, определен количествено в предварителната оценка (вж. точка 64).
134.
На равнището на инвеститорите помощта трябва да бъде ограничена до необходимия минимум за привличането на частен капитал с цел да се постигне минимално привличане на частни ресурси и да се премахне пазарната неефективност или друга значима пречка.
3.2.4.1.
У с л о в и я з а фи н а н со в и т е и н с тру м ен ти
135.
Финансовите посредници трябва да подбират допустимите крайни бенефициери въз основа на стабилна от търговска гледна точка инвестиционна стратегия (вж. точка 70) и жизнеспособен бизнес план, който оправдава размера на рисковото финансиране, което трябва да бъде предоставено.
Тези елементи са допълнителна гаранция за това, че помощта е необходима и пропорционална.
136.
Мярката трябва да осигурява баланс между преференциалните условия, предложени по даден финансов инструмент с цел да се постигне максимално привличане на частни ресурси и да се преодолее установената пазарна неефективност или друга значима пречка, и необходимостта инструментът да генерира достатъчно финансови печалби, за да остане оперативно жизнеспособен.
137.
Точният характер и точната стойност на стимулите трябва да бъдат определени чрез открит, прозрачен и недискриминационен процес на подбор, в рамките на който финансовите посредници, както и управителите на фондове и инвеститорите се поканват да представят конкурентни оферти.
Сп ра в ед л и в а но р м а на в ъ зв ръ щ а ем ост
138.
Комисията е на мнение, че когато асиметричните коригирани спрямо риска печалби или асиметричното поделяне на загубата са определени чрез такъв процес, финансовият инструмент следва да се счита за пропорционален и за отразяващ справедлива норма на възвръщаемост.
Когато управителите на фондове се избират посредством открита, прозрачна и недискриминационна процедура, при която кандидатите са длъжни да представят своята база от инвеститори като част от процеса на подбор, частните инвеститори се смятат за надлежно избрани.
139.
В случай на съвместни инвестиции от публичен фонд и от частни инвеститори, които участват в отделни операции, частните инвеститори трябва да бъдат избрани чрез отделен състезателен процес за всяка операция, което е предпочитаният начин за определяне на справедливата норма на възвръщаемост.
140.
Когато частните инвеститори не са подбрани чрез правилен процес на подбор (например защото процедурата за подбор се е оказала неефективна или безрезултатна), справедливата норма на възвръщаемост трябва да бъде определена от независим експерт въз основа на анализ на пазарните критерии и на пазарния риск по общоприета стандартна методика за оценка, като методиката на дисконтираните парични потоци, за да се избегне свръхкомпенсиране на инвеститорите.
На тази основа независимият експерт трябва да изчисли минимално ниво на справедлива норма на възвръщаемост и да прибави към него подходящ марж, за да се отчетат рисковете.